
V I L J A N D I L I N N
LINNAVOLIKOGU


HARIDUS-, KULTUURI- JA SPORDIKOMISJONI
KOOSOLEKU PROTOKOLL

Viljandi 									9. juuni 2026 nr 1-17/26/8

Algus kell 15.00, lõpp kell 16.24

Koosolekut juhatas: Külliki Asu
Protokollis: Sirli-Mai Nurka
Võtsid osa liikmed: Külliki Asu, Tiit Jürmann, Pille-Riin Lillepalu-Tubli, Tarmo Loodus, Ahto Raska, Rihard Reimaa, Reimo Rääts, Tõnis Tulp, Rain Tölpus, Eliise Vainurm
Puudus: Ott Ahonen
Võttis osa asendusliige: Raul Kukk (O. Ahonen asendusliige)
Võtsid osa teenistujad: rahandusameti juhataja Ülle Allik, linnapea Jaak Pihlak, linnasekretär Ene Rink, abilinnapea Anett Suits
Koosolekul viibis: haridus-, kultuuri- ja spordikomisjoni asendusliige Kert Kärner (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

K. Asu tegi linnapea palvel ettepaneku tõsta päevakorra esimesteks punktideks „Viljandi linna 2026. aasta I lisaeelarve, II lugemine“ (2026/72-1), „Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine“ (2026/78) ning „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)“.

P.-R. Lillepalu-Tubli tegi ettepaneku päevakorrapunkt „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)“ eemaldada päevakorrast.

Komisjoni juhataja pani hääletusele võtta vastu päevakord koos päevakorrapunktiga „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)“.
Hääletati:
5 poolt, 5 vastu

Komisjon kinnitas päevakorra.



PÄEVAKORD:
1. Viljandi linna 2026. aasta I lisaeelarve, II lugemine (2026/72-1)
2. Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
3. Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)
4. Viljandi Linnavolikogu töökord, I lugemine (2026/77)
5. Viljandi linna põhimäärus, I lugemine (2026/76)
6. Kohaliku rahvaküsitluse korraldamise kord (2026/73)
7. Muud küsimused


PÄEVAKORRAPUNKT NR 1
Viljandi linna 2026. aasta I lisaeelarve, II lugemine (2026/72-1)
KUULATI:
J. Pihlak – eelnõu kohaselt teeb linnavalitsus linnavolikogule ettepaneku kinnitada 2026. aasta I lisaeelarve tulude ja kulude summad. 2026. aasta I lisaeelarve kogumaht on 43,3 miljonit eurot, põhitegevuse tulem 2 188 391 eurot. Põhitegevuse tulud jäid samaks, mis esimesel lugemisel ja põhitegevuse kulud suurenevad 63 673 euro võrra võrreldes I lugemisega. Investeerimistegevuse tulud ja kulud vähenevad 500 000 euro võrra. Muudatusettepanekud linnavalitsuselt on muuta 2026. aasta I lisaeelarve II lugemiseks põhitegevuse eelarve osa järgmiselt: tõsta tagasi Kultuuri-, haridus- ja sotsiaalvaldkonnale KVHA kulud Majanduse tegevusalalt; mitte arvestada I lisaeelarvesse volikogu saali remondi ja inventari kulusid; kajastada eelarvesse Viljandi Noortekeskuse II poolaasta majandamiskulud. Muuta investeerimistegevuse eelarve osa järgmiselt: tõsta tagasi investeeringute reservi Viljandi järveäärse piirkonna taristu arendamine 2026-2027 (Roo tn parkla); tõsta eelarvest välja Järve tänava kergliiklustee (meede 16.7).

Komisjoni juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi linna 2026. aasta I lisaeelarve (2026/72-1)“, II lugemine.


PÄEVAKORRAPUNKT NR 2
Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
KUULATI:
J. Pihlak – eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.



Komisjoni juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)“.


PÄEVAKORRAPUNKT NR 3
Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)
KUULATI:
A. Suits – eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.

Komisjoni juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)“.


PÄEVAKORRAPUNKT NR 4
Viljandi Linnavolikogu töökord, I lugemine (2026/77)
KUULATI:
E. Rink – eelnõu eesmärk on ajakohastada Viljandi Linnavolikogu töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni. Kohaliku omavalitsuse korralduse seaduse § 44 lõike 1 kohaselt kehtestab volikogu oma töökorra määrusega. See on kindlasti esimene lugemine ning palun, et see läheks teisele lugemisele septembrikuusse.

R. Tölpus saabus koosolekule 15.40.

Komisjoni juhataja tegi ettepaneku eelnõu toetada.
Hääletati:
11 poolt, vastu ja erapooletuid ei olnud

OTSUSTATI:
1. Toetada eelnõu „Viljandi Linnavolikogu töökord (2026/77)“ I lugemist.
2. Muudatusettepanekuid eelnõule saab esitada kuni 1. septembrini 2026.


PÄEVAKORRAPUNKT NR 5
Viljandi linna põhimäärus, I lugemine (2026/76)
KUULATI:
E. Rink – eelnõu eesmärk on linna põhimäärust kaasajastada ja viia see vastavusse kohaliku omavalitsuse korralduse seadusega. Kohaliku omavalitsuse korralduse seaduse § 8 sätestab omavalitsuse põhimääruse kohustusliku sisu ja selle kehtestamise ning § 22 lõike 1 punkti 9 kohaselt on tegemist volikogu pädevuses oleva otsustusega. See on kindlasti esimene lugemine ning palun, et see läheks teisele lugemisele septembrikuusse.

Komisjoni juhataja tegi ettepaneku eelnõu toetada.
Hääletati:
11 poolt, vastu ja erapooletuid ei olnud

OTSUSTATI:
Toetada eelnõu „Viljandi linna põhimäärus (2026/76)“ I lugemist.


PÄEVAKORRAPUNKT NR 6
Kohaliku rahvaküsitluse korraldamise kord (2026/73)
KUULATI:
E. Rink – eelnõu eesmärk on kehtestada kohaliku rahvaküsitluse korraldamise kord, mis on ette nähtud kohaliku omavalitsuse korralduse seaduse (edaspidi KOKS) uue redaktsiooni kehtima hakkamisega.

Muudatusettepanek:
T. Loodus tegi ettepaneku sõnastada määruse § 1 lõige 4 ümber selliselt, et kohaliku omavalitsuse korralduse seaduse § 32¹ lõikes 3 sätestatud alused oleksid määruses välja toodud, mitte üksnes viidatud seadusesättele. See muudaks määruse kasutajale arusaadavamaks ning välistaks vajaduse vastava seadusesättega eraldi tutvuda.

Komisjoni juhataja tegi ettepaneku eelnõu toetada koos muudatusettepanekuga.
Hääletati:
11 poolt, vastu ja erapooletuid ei olnud

OTSUSTATI:
Toetada eelnõu „Kohaliku rahvaküsitluse korraldamise kord (2026/73)“ koos esitatud muudatusettepanekuga.


PÄEVAKORRAPUNKT NR 7
Muud küsimused
KUULATI:
Eelnõu „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)“ arvati päevakorrast välja, kuid T. Looduse ettepanekul paluti linnavalitsusel siiski anda ülevaade eelnõust ning selle vahepealsetest muudatustest.

J. Pihlak – võrreldes eelmise korraga ei ole eelnõu „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)“ muudetud. Eesmärk on saada selgust, kas Viljandi Nukuteatri tegevuse korraldamise teenuse osutamiseks on võimalik läbi viia tulemuslik hange. Käesoleva eelnõuga taotletakse luba hanke korraldamiseks, mille tulemusena selgub, kas leidub teenusepakkujaid, kes on valmis nukuteatri tegevust üle võtma ja teenust osutama. Hanke tulemuste põhjal on võimalik teha otsuseid nukuteatri edasise tegevuse korraldamise kohta.

T. Jürmann tegi ettepaneku kutsuda uus haldusameti juhataja komisjoni koosolekule ennast ja oma tegevusvaldkonda tutvustama.

K. Asu selgitas oma seisukohta seoses hääletamisega volikogus ning vastas P.-R. Lillepalu-Tubli poolt sotsiaalmeedias esitatud küsimusele.

Toimus arutelu noortevolikoguga seotud küsimustes.

OTSUSTATI:
1. Informatsioon võtta teadmiseks.
2. Kutsuda haldusameti juhataja komisjoni augustikuu koosolekule.
3. Edaspidi kutsuda komisjoni koosolekutele ennast ja oma tegevusvaldkonda tutvustama ka teisi ametisse asunud ametnikke.


(allkirjastatud digitaalselt)	(allkirjastatud digitaalselt)
Külliki Asu	Sirli-Mai Nurka
koosoleku juhataja	protokollija

